ΓΡΑΠΤΗ ΕΡΩΤΗΣΗ P-0441/02

υποβολή: Rosa Migulez Ramos (PSE) προς την Επιτροπή

(12 Φεβρουαρίου 2002)

Θέμα: Παρουσία τοξινών στο χτένι του Ατλαντικού

Το χτένι του Ατλαντικού, δίθυρο μαλάκιο που είναι ιδιαιτέρως δημοφιλές μεταξύ των ευρωπαίων καταναλωτών, πλήττεται εδώ και χρόνια από τις συνέπειες μιας μόλυνσης που μεταδίδεται από ορισμένα φύκια που περιέχουν τοξίνες όπως η ASP ή η PSP.

Η Επιτροπή, η οποία έχει καθήκον να φροντίζει για τηνγεία των καταναλωτών μας, καθόρισε κάποια στιγμή τα ανώτατα επιτρεπόμενα όρια παρουσίας τοξινών στα βρώσιμα τμήματα του μαλακίου. Τούτο οδήγησε σε περιορισμούς στη συλλογή και την εμπορία του, οι οποίοι σε καμία περίπτωση δεν εφαρμόσθηκαν κατά τρόπο ενιαίο σε όλο το ευρωπαϊκό έδαφος. Ορισμένες περιοχές παραγωγής συνέχισαν να συλλέγουν και να εμπορεύονται δείγματα με μεγαλύτερη από την επιτρεπόμενη παρουσία τοξίνης. Στην περιοχή μου, τη Γαλικία, η αυστηρή εφαρμογή του ρυθμιστικού πλαισίου οδήγησε στην πλήρη απαγόρευση εμπορίας του μαλακίου κατά τα τελευταία 7 έτη, πράγμα που οδήγησε σε σοβαρές οικονομικές απώλειες του τομέα παραγωγής και στην εμφάνιση της διόλου επιθυμητής λαθραίας αλιείας.

Σύμφωνα με τις πληροφορίες μου, η Επιτροπή έχει σήμερα αποφασίσει να προβεί σε αναθεώρηση του ρυθμιστικού πλαισίου, το οποίο θεωρείταιπερβολικά αυστηρό, η δε κτηνιατρική επιτροπή θα δώσει, στις 19 Φεβρουαρίου, το πράσινο φως για μία απόφαση που, όταν δημοσιευθεί, θα εφαρμοσθεί σε όλα τα κράτη μέλη από τον μήνα Μάρτιο, μειώνοντας τα σημερινά ανώτατα όρια της παρουσίας τοξινών.

Με δεδομένο τον αντίκτυπο αυτής της καλής είδησης στις ευρωπαϊκές περιοχές που εξαρτώνται σε μεγάλο βαθμό από την αλιεία και σε έναν τομέα που έχει πληγεί ιδιαιτέρως από την κρίση, και με δεδομένα τα ευνοϊκά αποτελέσματα για τους καταναλωτές που θα μπορούν να έχουν πρόσβαση σε αυτό το προϊόν με τις μέγιστες εγγυήσεις, ερωτώ την Επιτροπή:

Μέχρι ποιο βαθμό θα αυξήσει η Επιτροπή τα επιτρεπόμενα ανώτατα όρια της παρουσίας τοξινών και σε ποια τμήματα του μαλακίου· Ποιες μέθοδοι θα χρησιμοποιηθούν για τις αντίστοιχες αναλύσεις· Έχει προβλέψει η Επιτροπή την πραγματοποίηση ειδικών ενημερωτικών εκστρατειών που θα απευθύνονται στους ευρωπαίους καταναλωτές και θα έχουν ως στόχο την προώθηση του προϊόντος αυτού·

Απάντηση του κ. Byrne εξ ονόματος της Επιτροπής

(5 Μαρτίου 2002)

Η οδηγία 91/492/ΕΟΚ του Συμβουλίου της 15ης Ιουλίου 1991 καθορίζει τουςγειονομικούς κανόνες που διέπουν την παραγωγή και τη διάθεση στην αγορά ζώντων δίθυρων μαλακίων(1). Το κεφάλαιο V του παραρτήματος της οδηγίας καθορίζει τα όρια της παραλυτικής τοξίνης των οστρακόδερμων (Paralytic Shellfish Poison — PSP) και της αμνησιακής τοξίνης των οστρακόδερμων (Amnesic Shellfish Poison — ASP). Η οδηγία αναφέρει ότι η συνολική περιεκτικότητα σε PSP των εδώδιμων τμημάτων των μαλακίων δεν πρέπει ναπερβαίνει τα 80 μικρογραμμάρια ανά 100 γραμμάρια σάρκας μαλακίου. Για την τοξίνη αυτή δεν θα αλλάξει τίποτα.

Όσον αφορά την ASP, η οδηγία αναφέρει ότι το επίπεδο της αμνησιακής τοξίνης των οστρακόδερμων δεν πρέπει ναπερβαίνει τα 20 μικρογραμμάρια ανά γραμμάριο στα εδώδιμα τμήματα των δίθυρων μαλακίων που προορίζονται για κατανάλωση από τον άνθρωπο. Για τα δίθυρα μαλάκια που ανήκουν στα είδη Pecten maximus και Pecten jacobaeus, επιστημονικές μελέτες έδειξαν ότι με περιεκτικότητα σε τοξίνη σε ολόκληρο το σώμα ανάμεσα σε 20 και 250 μικρογραμμάρια ανά γραμμάριο, με καθεστώς συλλογής πουπόκειται σε ορισμένους περιοριστικούς όρους και αφού αφαιρεθεί πλήρως το ηπατοπάγκρεας, οι μαλακοί ιστοί και οποιοδήποτε άλλο μολυσμένο τμήμα, η συγκέντρωση της τοξίνης στα εδώδιμα τμήματα που προορίζονται για κατανάλωση από τον άνθρωπο συνήθως είναι κάτω από το νόμιμο όριο των 20 μικρογραμμαρίων ανά γραμμάριο. Υπό το φως πρόσφατων επιστημονικών μελετών, είναι σημαντικό να επιτραπούν τώραψηλότερα επίπεδα ASP για τη συλλογή δίθυρων μαλακίων που ανήκουν στα προαναφερθέντα είδη, σύμφωνα με ειδική απόφαση της Επιτροπής που θα περιορίζεται στο σκοπό αυτό. Σκοπός της απόφασης είναι να επιτρέψει τη συλλογή δίθυρων μαλακίων που ανήκουν στα είδη Pecten maximus και Pecten jacobaeus μεψηλότερο επίπεδο ASP σε ολόκληρο το σώμα διατηρώντας παράλληλα το νόμιμο όριο του ASP στα εδώδιμα τμήματα. Μόνον αφού αφαιρεθούν όλα τα μολυσμένα τμήματα και κάτω από ορισμένες προϋποθέσεις, τα μαλάκια αυτά μπορούν να τοποθετηθούν στην αγορά για κατανάλωση από τον άνθρωπο.

Η αναλυτική μέθοδος για την ASP θα είναιγρή χρωματογραφίαψηλής απόδοσης (HPLC) όπως προβλέπεται στην οδηγία 91/492/ΕΟΚ του Συμβουλίου. Για την PSP, η αναλυτική μέθοδος θα είναι η μέθοδος βιολογικής ανάλυσης, ενδεχομένως συνδυασμένη με χημική μέθοδο ανίχνευσης της σαξιτονίνης, όπως προβλέπεται στην οδηγία 91/492/ΕΟΚ του Συμβουλίου.

Η Επιτροπή δεν έχει προβλέψει ειδικές εκστρατείες που θα απευθύνονται στους Ευρωπαίους καταναλωτές για την αποκατάσταση του προϊόντος αυτού.

(1) ΕΕ L 268 της 24.9.1991.